Uutisissa: Kanadalaisseurakunta, jossa puhkesi herätys.
Se laajeni kansainväliseksi palvelutyöksi.
Toronton herätys koskettaa yhä.
Lisäksi: Uusi Raamattu nousi myyntitilastojen kärkeen.
Se sytyttää kristittyjen ja juutalaisten uskoa kaikkialla.
Ja: Muille hän oli Amerikan pastori, hänelle isä.
Anne Graham Lotz kertoo isänsä perinnöstä -
ja vaikutuksesta jälkipolville.
KRISTILLISEN MAAILMAN UUTISET
Hei ja tervetuloa uutisten pariin! Olen George Thomas.
Ankkuriparini Wendy on lomalla.
Kanadassa puhjennut herätys oli viime vuosikymmenten suurimpia.
Toronton herätystä on kritisoitu, mutta siellä tapahtui myös monia ihmeitä -
ja se muutti miljoonien ihmisten elämän. Paul Strand jatkaa.
Torontossa järjestettiin hiljattain Sytytä tuli taas -tapahtuma.
Kun Randy Clark ja John ja Carol Arnott palvelivat vuonna 1994, -
Pyhä Henki valtasi kokouksen. Sitä jatkui päivittäin useita vuosia.
Ihmisiä tuli kaikkialta.
Mosambikin-lähetti Heidi Bakerin elämä muuttui täysin Torontossa.
Olin palanut loppuun lähettinä.
Vaikka olen teologian tohtori, en halunnut opettaa teologiaa.
Halusin kaupan kassalle. Niin väsynyt olin.
Minulla oli keuhkokuume molemmissa keuhkoissa. Täällä paranin heti täysin.
Sitten näin Jeesuksen silmät.
Hänen järjestönsä on perustanut 11 000 seurakuntaa.
Hän repi minusta "ein". Silmät, Jeesuksen palavat silmät.
Olen nyt julistanut evankeliumia 109 maassa.
Toronton herätys oli nauruherätys. Satoja ihmisiä kaatuili lattialle.
Olimme tottuneet siihen, että yksi kerrallaan sai Pyhän Hengen ja kaatui.
En ollut ikinä nähnyt, että koko salillinen kaatuu.
Jotkut varoittivat, että ilmiöt olivat lihallisia, ehkä jopa paholaisesta.
Ilmiöt olivat epätavallisia, Arnott ja Clark myöntävät nyt.
Kumpikaan ei ollut nähnyt sellaista aiemmin.
"Kyllä tämä varmasti on Herrasta, mutta aika kaaosta tämä on."
En tiedä, mitä tämä tarkoittaa. Antaa sen jatkua.
Odotetaan, mikä on hedelmä.
Se kirkastaa aina Jeesusta. Hedelmä on aina hyvää.
Erilaiset ilmiöt olivat tuttuja Clarkille opinnoista.
Opin seminaarissa ilmiöistä ja ilmenemismuodoista, -
joita liittyy herätykseen lähes poikkeuksetta.
Minut yllätti se, etteivät kaikki pitäneet siitä.
Tunnustavat kristityt eivät pitäneet.
Sanottiin, ettei se ollut Jumalasta.
Se kylvää ihmisten sydämeen eksytyksen pelon.
Heidi Baker oli varma, että kokemus vei häntä lähemmäs Jumalaa.
Juoksin alttarille, nostin käteni ja aloin huutaa: "Kyllä!"
Jumalan tuli iski. Ei ollut alttarikutsua.
Randy Clark, jota en ollut ikinä tavannut, kysyi: -
"Jumala kysyy: Tahdotko Mosambikin kansan?"
Ja sitten...
Olin toimintakyvytön seitsemän päivää ja seitsemän yötä.
Minua piti kantaa. Mieheni kantoi minua. Muut kantoivat minua.
Minut piti kantaa vessaan. Se oli nöyryyttävää ja voimallista.
Baker oppi luottamaan Jeesukseen ja muihin uskoviin.
Se muutti elämäni kokonaan.
En ikinä palannut ennalleni.
Ei pidä arvioida, mitä Jumala voi tai ei voi tehdä, Arnott neuvoo.
Harmi, etteivät kaikki pitäneet siitä. Halunneet sitä.
He vastustivat sitä ja jäivät paitsi -
seurakunnan suurimmasta liikkeestä sataan vuoteen.
Jos haluat jäädä paitsi, hyvä on. Minä en halua jäädä paitsi.
Paul Strand, Toronto.
Kiitos, Paul. Raamattu on kaikkien aikain eniten myyty kirja.
Uusin versio nousi heti listakärkeen Amazonissa.
Se on suunnattu sekä kristityille että juutalaisille. Chris Mitchell jatkaa.
Israel-Raamattu on ainoa, -
joka on omistettu vain Israelin maalle, kansalle ja Jumalalle.
Rabbi Tuly Weisz Israel365-järjestöstä -
halusi julkaista erikoisversion juuri Israelin 70. juhlavuonna.
Raamatulla on ollut suuri vaikutus sivilisaatioon.
Se on myös jakanut kahtia juutalaisia ja kristittyjä, -
jotka molemmat sanovat rakastavansa Raamattua.
Tahdomme Israel-Raamatun avulla lisätä yhteyttä -
juutalaisten, kristittyjen ja kaikkien Raamattua rakastavien välille.
Se sisältää heprealaiset tekstit, ei Uutta testamenttia.
Miksi kristittyjen kannattaa lukea sitä?
En ole kristitty, -
mutta Jeesuskin luki heprealaista Raamattua, tanachia.
Kristityt ystäväni ovat sanoneet, että se on Raamattu, jota Jeesus luki.
On myös toinen näkökulma, josta profeetat puhuivat: -
Jesaja sanoi, että päivien lopulla kansat sanovat juutalaisille: -
"Opettakaa meille Tooraa, Raamattua."
Raamatussa on ominaispiirteitä ja 929 lukua.
Ensinnäkin sitä luetaan heprealaisten kirjojen tavoin takaperin.
Monet asiakkaamme sanovat: "Raamattuni avautuu takaperin."
Se ei ole virhe. Teimme sen tahallamme.
Israeliin liittyvät jakeet on korostettu ja translitteroitu.
Ne voi lukea heprean kielellä. Joka luvun lopussa on kommentaari.
Weisz pitää versiota ajankohtaisena, -
sillä Israel joutuu jatkuvasti kritiikin kohteeksi syyttä.
Israel on nyt huomion keskipisteessä.
Osa maailman johtajista väittää, että Israel miehittää tätä maata.
Tämä Raamattu osoittaa, ettemme ole miehittäjiä. Jumala antoi maan meille.
Kaikkien pitää opiskella Sanaa. Jos et oikein tiedä, pitäisikö sinun -
kannattaa Israelia, olla puolueeton vai vastustaa Israelia, lue Raamattua.
Chris Mitchell, Jerusalem.
Tulossa: Billy Graham oli evankelista ja myös omistautunut puoliso ja isä.
Anne Graham Lotz kertoo suhteestaan edesmenneeseen isäänsä.
Enkelit luotiin palvelemaan Jumalaa.
Näillä suurenmoisilla olennoilla on voima ylitse käsityskykymme.
Angels ― Their Power, Purpose and Presence -DVD-levy CBN:ltä.
Pat opettaa, mitä Raamattu sanoo mystisistä hengellisistä olennoista -
ja mikä tehtävä heillä on Jumalan valtakunnassa ja elämässäsi.
Tutustumme ihmisiin, jotka ovat tavanneet enkeleitä -
ja kokeneet ihmeellisiä, elämän mullistavia kohtaamisia.
Minua vedettiin autonromusta. Näin kirkkaan valon.
Enkelit pitivät minua koossa.
Tiesin, että se oli todellista ja yliluonnollista.
Enkelit ― voima, tarkoitus ja läsnäolo.
Tilaa englanninkielinen opetuslevy puhelimitse tai verkkosivuilta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei taas! Anne Graham Lotz kiittää Jumalaa vaikka sai hiljattain kuulla -
sairastavansa rintasyöpää. Hän ilmoitti asiasta kotisivuillaan viime viikolla.
Lotz sanoo, että hän riippuu Jumalan lupauksissa ja että Jumala on antanut-
viisautta ja johdatusta matkan aikana. Hän menee leikkaukseen 18.9.
Hän pyytää rukouksia.
Kristitty maailma menetti jättiläisen, kun Billy Graham kuoli alkuvuodesta.
Tytär Annelle hän oli paitsi julkinen hahmo, joka saarnasi palavasti, -
myös rakastava perheenisä. CBN:n Scott Ross jututti Annea -
isän perinnöstä ja Annen toivosta jälkipolville.
Syntimme ovat anteeksiannetut, ja saamme ikuisen elämän.
Lisäksi astumme liittosuhteeseen Jumalan kanssa.
Anne Graham Lotzin tyyli muistuttaa selvästi kuuluisan isän tyyliä.
Hän on julistanut evankeliumia 30 vuotta.
Hänellä on kolme aikuista lasta, -
ja hän on kolmen nuoren naisen isoäiti.
Puoliso Danny kuoli äkisti v. 2015 liki 50 aviovuoden jälkeen.
Anne innostaa edelleen kuulijoita kaikkialla maailmassa -
syventämään Kristus-suhdetta. Hänen uusin kirjansa on "The Daniel Key".
Iso sana, "synti".
Nykypäivänä sitä ei juurikaan esiinny saarnoissa tai sanomalehdissä.
Syntiin liittyy läheisesti eräs toinen sana, "parannuksenteko".
Kirjoitat: "Tee parannus katumuksestasi." Mitä tarkoitat?
Joskus se, mitä pidämme parannuksentekona, on katumusta.
Teemme jotain väärää ja jäämme kiinni tai kärsimme seurauksista.
Sanomme: "Olen pahoillani, Jumala." Surkuttelemme itseämme, -
mutta emme käsittele asiaa syvästi emmekä käänny pois synnistä.
Raamatussa parannuksenteko on synnin torjumista, ristiinnaulitsemista.
Synnin kuolettamista. Siitä pois kääntymistä kerta kaikkiaan.
Joskus kadumme niin pinnallisesti, että lankeamme heti uudelleen.
Se ei ole oikeaa vaan valheellista parannuksentekoa.
Edustat suuria ikäluokkia.
Sitten tulevat milleniaalit, sukupolvi X ja niin edelleen.
Näemme, mikä on maan tila.
Emmekö siirrä Sanan viestikapulaa jälkipolville?
Jotkut meistä siirtävät, mutta kulttuuri on erittäin maallistunut -
ja käytännössä lähes ateistinen.
Eletään, toimitaan ja ollaan, niin kuin Jumalaa ei olisi.
Ainakin kulttuurimme edustajista ja maamme kansalaisista valtaosa.
Mutta jotkut yhä pyrkivät siirtämään arvoja lapsille ja lastenlapsille.
Olen tavannut nuoria, jotka elävät täysin Herralle.
Heistä jotkut maksavat suurempaa hintaa, sillä he ovat todella yksin.
He ovat vahvoja uskossa ja haluavat vaikuttaa.
Jumalalla on jäännös joka sukupolvessa. Ei koko sukupolvea, -
ennen kuin Jeesus palaa ja perustaa tuhatvuotisen valtakunnan.
Isän kotiinpaluu oli uskoakseni herätyshuuto meille.
Jeesus sanoo: "Olen tulossa. Pankaa asiat kuntoon kanssani."
Oliko hän pettynyt?
Hän saarnasi evankeliumia ympäri maailman 1940-luvulta asti.
Enemmän kuin kukaan muu tietääkseni.
Oliko hän pettynyt menoon Amerikassa ja maailmassa?
En tahdo panna sanoja isän suuhun.
Kunpa vaikutus yhteisöön olisi ollut suurempi.
Vaikutus oli suuri yksilötasolla. Kaikkialla maailmassa -
ihmisten elämät muuttuivat valtavasti heidän kuunneltua isää.
Nyt he ovat lähettejä, pastoreita, johtajia tai vanhempia.
Mutta vaikutus kansakuntaamme... Jotain puuttuu, eikö vain?
Puhuit viestikapulan siirtämisestä jälkipolville.
Kristityt vanhemmat eivät ole siirtäneet lapsilleen totuutta, joka johtaa uskoon.
Ehkä se on jätetty seurakunnille tai ammattilaisille.
Meillä ei mene paremmin vaan huonommin. On etäännytty Sanasta.
Voi olla, että vihollinen on hyökännyt maatamme vastaan -
kumotakseen isän ja muiden työn vaikutuksen.
Mutta tiedämme, että lopuksi voitamme.
Mitä ajattelet, näet ja kuulet lähitulevaisuudesta?
Olet rohkealla mielellä ja toiveikas, koska Jumala hallitsee kaikkea.
Mitä ajattelet nykymenosta?
Olen osaksi rohkealla mielellä presidentti Trumpin johtajuuden takia.
Hänen ulosantinsa on toki ongelmallinen, mutta hänen linjansa -
noudattaa Raamatun arvoja. Hän saa kiitokseni ja rukoukseni.
Hän kohtaa suuria vaaroja.
Vihollinen yrittää repiä kappaleiksi hänet ja linjaukset, -
jotka puoltavat Raamatun arvoja.
Olemmeko menettäneet jumalanpelon?
Olemme. Seurakunnassa ja sen ulkopuolella. Se on ällistyttävää.
Elämme niin kuin Hän ei olisi pyhä, -
kaikkivaltias ja puhdas. Jumalanpelko on juuri sitä.
Pelätä Jumalaa terveellisellä tavalla, ettemme tekisi syntiä.
Että olisimme puhtaat.
Lapsena tavallaan pelkäsin isää. En halunnut tehdä mitään, -
mitä hän ei hyväksynyt. Isä ojensi minua pari kertaa. Äiti muut kerrat.
Minulla oli tervettä pelkoa, -
joka perustui pakahduttavaan rakkauteeni isää kohtaan.
En halunnut loukata, tuottaa pettymystä tai suututtaa.
Jumalanpelko juontaa juurensa rakkauteen Jumalaa kohtaan.
Häntä ei halua loukata. Ei halua tuottaa pettymystä. Sitä pelkää.
Hän on Jumala, me ihmisiä. Iso ero.
Apostolien teoissa Herran pelko tuli koko seurakunnan ylle. Tervettä.
Totta. Ja siinä on viisaus. Herran pelko on viisauden alku.
Meillä on teknologia, aivokapasiteetti ja tieto, mutta teemme tyhmyyksiä, -
sillä viisaus puuttuu. Ellei ole jumalanpelkoa, ei ole viisautta.
Tulossa: lähetti menee kaupunkiin, joka on Brasilian vaarallisimpia -
ja on mukana tuomassa muutosta sinne.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Mikä hätänä?
Auto on katollaan ja tulessa. Siellä on ihmisiä. Tarvitaan leikkuria.
Jalkani paloivat. Savu täytti auton.
Tuli poltti oven läpi. Ratti puristi rintaani.
Yritin irrottaa turvavyön. Turhaan.
Huusin: "Jumala, lähetä enkelisi!"
Näin valkoisia käsiä. Kirkasta, valkoista valoa.
SAATAVANA NYT.
Hei taas! Brasilian Rio de Janeiro on kukoistava kaupunki, -
mutta se tunnetaan myös rikollisuudesta.
Yksi lähetti otti elämäntyökseen tuoda toivoa Rion slummien lapsille.
Gary Lane kertoo työstä päihteiden ja rikosten vaivaamalla alueella.
Lähetystyöntekijä Edmeia Williams saa halauksia ja hellyydenosoituksia -
Santa Marian favelassa Rio de Janeirossa. Aluksi ei ollut niin.
Hän tuli tänne 26 vuotta sitten, -
kun asuinalue oli Rion väkivaltaisin paikka ja noituuden keskus, -
jonne poliisikaan ei uskaltanut tulla.
Tällaisissa paikoissa annettiin ihmisuhreja.
Mutta favelan lapset sulattivat Edmeian sydämen.
Suurin ongelma täällä on, että äideistä suurin osa on yksinhuoltajia, -
sillä valtaosan aviomiehet ovat vankilassa.
Sitten lapset ovat pitkin kyliä -
kenen tahansa käsissä.
He alkavat nähdä rikolliset sankareinaan.
Niin syntyi "Marian ja Martan koti", evankelioivan lapsityön projekti.
Se auttaa fyysisesti, materiaalisesti ja hengellisesti.
CBN:n Latinalaisen Amerikan tuottaja Javier Bolaños vieraili slummissa.
Kristus-patsaan käsien alla täällä Rio de Janeirossa -
Santa Martan favelan lapset käyvät selviytymistaistelua.
Jeesuksen jalkojen juurella lähetti Edmeia Williams ja tiimi -
työskentelevät ahkerasti tuodakseen lapsille toivoa.
Wallace Pereira tuli Marian ja Martan kotiin pikkupoikana.
Hän palasi opettajaksi vuosien päästä käytyään yliopiston.
Nyt hänen tyttärensäkin opiskelee täällä.
Aloin käydä Marian ja Martan kodissa nelivuotiaana.
Sitten jatkoin opintoja favelan ulkopuolella. Pidin yhteyttä Edmeiaan.
Kaksi vuotta sitten hän soitti, ja palasin opettajaksi tänne.
Monet seurakunnat ja järjestöt tukevat Edmeian työtä.
Voitto Kristuksessa -seurakunta kerää hänelle kolehdin kuukausittain.
Hän on nainen, joka on luotu tätä työtä varten.
Jumala antaa elämäntehtävän. Edmeian työtä arvostetaan täällä.
Hän tekee upeaa työtä, joten autamme häntä.
Hän on tosissaan, ja hänellä on tarina. Se on minulle hyvin tärkeää.
Edmeia kiittää avusta ja luottaa Jumalan yliluonnolliseen huolenpitoon
Siksi hänen ruokakomeronsa on aina täynnä. Silti hänellä on pyyntö.
Ennen kaikkea tarvitsen esirukousta.
Minä työskentelen jatkuvasti uhkan ja vaaran alaisena.
Ei ikinä tiedä, kuka aikoo...
Tiedän, että minulla on vastustaja, joka haluaa pysäyttää minut.
Tunnen sen koko ajan.
Tarvitsen rukouksia, koska tiedän, että kaikki on mahdollista, -
koska on olemassa ihmisiä, jotka rukoilevat puolestani.
Gary Lane, CBN News.
Kiitos, Gary. Lisää innostavia juttuja voi katsella osoitteessa cbnnews.com.
Jatkamme pian.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Yhdysvaltain kaikki presidentit George Washingtonista Trumpiin -
ovat vannoneet virkavalansa käsi Raamatulla.
Trumpilla oli kaksi Raamattua.
Toinen on Washingtonin Raamattu-museossa.
CBN:n Jenna Browder kertoo, miten se päätyi sinne.
Yhdysvaltojen jokainen presidentti -
on seurannut arvostettua perinnettä virkaanastujaisissa.
Trump vannoi virkavalansa kahdella Raamatulla.
Lincolnin ja lapsuuden Raamatulla, joka on nyt Raamattu-museossa.
Äiti antoi hänelle Raamatun, kun hän oli melkein 9-vuotias -
valmistuttuaan Queensin presbyteeri- kirkon pyhäkoulusta New Yorkissa.
Varapresidentti Pence kertoi Raamatun matkasta -
FRC-perhetutkimuskeskuksen tapahtumassa.
Tapasin Steve Greeniä ja Hobby Lobby -tiimiä.
Olimme konferenssissa museolla.
Steve mainitsi, että he haluaisivat esille presidentin Raamatun.
Kysyin: "Raamattu-museoonko?" "Niin", hän vastasi.
Sanoin: "Hoidan asian."
Pence käski unohtaa paperityön. Hän hoitaisi asian suoraan.
Yleensä soittelemme päivän päätteeksi.
Sanoin: "Olin Raamattu-museolla. Se haluaisi Raamattunne."
Hän kysyi: "Esillekö museoon?"
Sanoin: "Niin. Vitriiniin ihmisten nähtäville."
Hän sanoi: "Hieno juttu. Pieni hetki. Se on täällä jossain."
Hän laski puhelimen alas. Kuulin, miten hän penkoi tavaroita.
Hän palasi puhelimeen: "Löytyi! Tuon sen huomenna."
Trump toi Raamatun seuraavana päivänä työhuoneeseen.
Kokous neuvonantajien kanssa alkoi. Hän työnsi Raamatun minua kohti.
Avasin Raamatun.
Siinä oli hänen äitinsä omistuskirjoitus.
Hän sai Raamatun pyhäkoulun päätteeksi.
Hän kysyi: "Kelpaako tämä?" Sanoin: "Kelpaa kyllä."
Museon pyyntöön tuli vastaus. - Meistä tämä on jännittävää.
Museokävijät voivat nyt nähdä Trumpin Raamatun.
Jenna Browder, Washington.
Kiitos, Jenna. Tässä olikin kaikki. Toivottavasti jutut olivat siunaukseksi.
Kiitos seurasta tuottaja Steve Littlen ja ohjaaja Moniquen puolesta!
Ensi viikkoon. Siunattua viikkoa! Näkemiin ja Jumalan siunausta.
Suomennos: Marianne Tenetz